Fiż-żona hemm preżenza qawwija ta' pulizija - Jidher li n-nirien bdew f'dormitorju Dħaħen kbar miċ-ċentru miftuħ tal-Marsa dehru minn bosta nħawi minn madwar il-pajjiż. L-inċident seħħ fl-Initial Reception Centre li huwa mmexxi mill-AWAS. Fiż-żona hemm preżenza qawwija ta' pulizija kif ukoll membri tar-Rapid Intervention Unit (RIU) filwaqt li l-immigranti inħarġu mill-istess ċentru. L-immigranti, madwar 420 persuna, ġew evakwati ftit wara li beda n-nar. In-nar beda f'wieħed mill-akbar dormitorji fiċ-ċentru li dan is-sit huwa nfurmat li. Seba' ħaddiema, flimkien ma żewġ immigranti ngħataw kura medika minħabba li belgħu ftit duħħan. Minkejja dan, ħadd ma ttieħed l-Isptar. Nisa bi tfal żgħar u anke missirijiet se jittiedhdu f'ċentri oħra tal-AWAS. Wara madwar sagħtejn, l-immigranti reġgħu iddaħlu fiċ-ċentru. (Dan l-artiklu qed ikun aġġornat)